Klokken 13.33 blev brandvæsnet kaldt ud til en brand i et fritstående elskab på Fjordvej i Nykøbing. Da de kom frem, blev de mødt af flammer, der næsten havde bredt sig til et bagvedliggende plankeværk, fortæller Claus Sejer Pedersen, der er indsatsleder ved Nordjyllands Beredskab i Nykøbing. Beredskabet fik hurtigt flammerne under kontrol med en CO2-slukker, men af hensyn til risikoen for at for stød, måtte de vente på at elselskabet midlertidigt fik afbrudt elforsyningen til det pågældende område, før de endeligt kunne slukke branden. Årsagen til branden er endnu uvist, men ifølge elselskabet kan der være tale om en snegl, der er kravlet ind i elskabet, og har fået det til at kortslutte. I forbindelse med branden var der et par huse, der mistede strømmen.

Opsummering:
Tirsdag måtte Nordjyllands Beredskab rykke ud til en brand i et fritstående elskab i et boligkvarter i Nykøbing.